tiyang ajrih dhatêng bôngsa Walandi upaminipun, punika sababipun botên sanès, inggih jalaran saking botên sumêrêpipun, dipun wastani, bilih sadaya Walandi punika mêsthi: tukang mabuk, tukang mêrdhom, lan sasaminipun. Sarta botên pisan-pisan gadhah pangintên, bilih bôngsa Walandi ingkang sok makatên punika, sajatosipun bôngsa Walandi ... klas menda, têgêsipun: bangsaning Walandi urakan. Nanging bôngsa Walandi ingkang sugih kawruh, asal, tuwin pangajaran, inggih alus tur jatmika, trêkadhang malah sok purun mitulungi barang.